**Ministru kabineta noteikumu projekta “Pašvaldību investīciju projektu jaunu pirmsskolas izglītības iestāžu būvniecībai vai esošo pirmsskolas izglītības iestāžu paplašināšanai izvērtēšanas kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekta mērķis ir noteikt kārtību, kā Vides aizsardzības un reģionālās attīstības ministrija (turpmāk - VARAM) izvērtē pašvaldību investīciju projektu iesniegumus jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai, lai mazinātu bērnu rindu uz vietām pirmsskolas izglītības iestādēs, un kā VARAM sniedz pozitīvu atzinumu par projekta atbilstību apstiprinātajiem kritērijiem. Noteikumu projekts stājas spēkā Oficiālo publikāciju un tiesiskās informācijas likuma 7. panta otrajā daļā noteiktajā kārtībā. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma “Par valsts budžetu 2021.gadam” 12. panta trešās daļas 1. punkta d) apakšpunkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Daudzas pašvaldības joprojām nespēj nodrošināt visiem pašvaldībā deklarētajiem bērniem vietas pašvaldības pirmsskolas izglītības iestādēs. Pēc VARAM apkopotās informācijas 2020. gada 1. oktobrī kopējā reālā rindā uz pašvaldību pirmsskolas izglītības iestādēm bija 10 031 bērns. Kā viens no risinājumiem, lai uzlabotu pirmsskolas izglītības pakalpojuma pieejamību pašvaldībās, ir nodrošināt pašvaldībām iespējas saņemt aizņēmumus jaunu pirmsskolas izglītības iestāžu būvniecībai vai esošu pirmsskolas izglītības iestāžu paplašināšanai. Šāda veida aizņēmumi pašvaldībām bija pieejami arī 2020.gadā, un kopumā 13 pašvaldībām tika atbalstīti un pašvaldībām tika nodrošinātas iespējas saņemt aizdevumus 17 projektu īstenošanai (kopējais valsts budžeta aizdevumu apmērs 24,9 miljoni *euro*), kuru rezultātā tiktu radītas 2 565 jaunas vietas pašvaldību pirmsskolas izglītības iestādēs. Noteikumu projekts nosaka kārtību, kā pašvaldībām iesniegt VARAM izvērtēšanai investīciju projektus jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai, lai mazinātu bērnu rindu uz vietām pirmsskolas izglītības iestādēs.Pašvaldības investīciju projektus jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai, lai mazinātu bērnu rindu uz vietām pirmsskolas izglītības iestādēs, iesniedz VARAM divos investīciju projektu iesniegšanas uzsaukumos: līdz 2021.gada 1.maijam un līdz 2021.gada 1.septembrim.Noteikumu projekts nosaka, ka pašvaldība var iesniegt investīciju projektus jaunas pirmsskolas izglītības iestādes būvniecībai vai esošas pirmsskolas izglītības iestādes paplašināšanai, ievērojot šādus nosacījumus:1. bērnu skaits 2020. gada 1. oktobrī, kuri sasnieguši pusotra gada vecumu un ir rindā uz pašvaldības pirmsskolas izglītības iestādēm, ir lielāks nekā 50 bērnu, pamatojot pirmsskolas izglītības pieejamības uzlabošanas nepieciešamību, lai nodrošinātu iespēju iegūt pirmsskolas izglītību bērna dzīvesvietai tuvākajā pašvaldības izglītības iestādē. Informācija par bērnu rindu pašvaldībā ir iesniegta Vides aizsardzības un reģionālās attīstības ministrijā 2020. gadā. Pamatojoties uz pašvaldību sniegto informāciju, uz 2020.gada 1.oktobri rinda virs 50 bērniem ir 27 pašvaldībās.2. Noteikuma projekta 3.2.punkts nosaka, ka maksimālais valsts budžeta aizdevuma apmērs nepārsniedz:1. 20 000 *euro* par vienas vietas izveidi jaunas pirmsskolas izglītības iestādes būvniecībai un ar to saistītu būvju būvdarbiem zemes vienībā, kurā uz investīciju projekta iesniegšanas brīdi nav pirmsskolas izglītības iestāžu ēku; 2. 14 400 *euro* par vienas vietas izveidi pārējos, 3.2.1.apakšpunktā neminētos, būvniecības gadījumos.Ar jaunu pirmsskolas izglītības iestāžu būvniecību tiek uzskatīti pilnīgi jaunu pirmsskolas izglītības iestāžu un ar to saistītu būvju būvdarbi zemes vienībā, kurā uz investīciju projekta iesniegšanas brīdi nav pirmsskolas izglītības iestāžu ēku. Visos pārējos gadījumos šo noteikumu ietvaros ar būvniecību tiek uzskatīta esošo ēku pārbūve vai paplašināšana. Pēc šī kritērija iespējams nodalīt jaunu ēku būvniecību no esošo ēku paplašināšanas, jo atbilstoši būvniecības normām un praksei arī esošo ēku paplašināšanu ir iespējams noformēt kā jaunas ēkas būvniecību. Tādēļ, lai projektu vērtēšanas ietvaros nerastos interpretācijas problēmas, tiek piedāvāts par kritēriju izmantot konstatējumu, vai uz zemes vienības atrodas vai neatrodas jau pirmsskolas izglītības iestāde.Attiecīgi pašvaldībai, iesniedzot investīciju projektu pieteikumu VARAM, ir jānorāda, vai ir plānota jaunas pirmsskolas izglītības iestādes būvniecība vai esošas ēkas pārbūve (projekta atrašanās vieta, tajā esošo ēku apraksts).Vienas vietas izveides izmaksas tiek aprēķinātas, investīciju projekta valsts budžeta aizdevuma kopējo apmēru dalot ar noteikumu projekta 4.4.punktā norādīto informāciju par plānoto radīto vietu skaitu pirmsskolas izglītības iestādē.Izmaksas vienas vietas izveidei ir noteiktas, pamatojoties uz 2020.gada pieredzi aizdevumu izsniegšanā pirmsskolas izglītības iestāžu būvniecībai un paplašināšanai, kā arī pašvaldību plānoto projektu indikatīvajām izmaksām. Vienlaikus, iesniedzot investīciju projektu pieteikumu VARAM, pašvaldībai jānorāda jaunas uzbūvētās ēkas vai esošās paplašinātās ēkas plānotās uzturēšanas izmaksas, kā arī to aprēķins.3. pašvaldība nodrošina budžeta līdzfinansējumu, ievērojot likuma “Par valsts budžetu 2021.gadam” 12. panta trešajā daļā noteikto līdzfinansējuma apmēru un nosacījumus, t.sk. pašvaldības budžeta līdzfinansējums, sākot ar 2021. gadu, nav mazāks par 10 procentiem un aizņēmuma apmērs nav lielāks par 90 procentiem no pašvaldības kopējām projekta izmaksām. Projektos, kuru finansēšanai nepieciešams vidējā termiņa aizņēmums, pašvaldības budžeta līdzfinansējums 2021. gadā nav mazāks par 10 procentiem no pašvaldības kopējām projekta izmaksām 2021. gadā. Pašvaldības budžeta līdzfinansējums veikts līdz aizņēmuma izmaksu pieprasījuma iesniegšanai vai vienlaikus ar aizņēmuma izmaksu;4. plānotajiem būvdarbiem ir izdota būvatļauja;5. pašvaldība apliecina, ka būvdarbus uzsāks līdz 2021. gada 31. decembrim un projektu pabeigs līdz 2023. gada 31. decembrim un līdz 2021.gada 31.decembrim segs ne mazāk kā 20% no projekta kopējām plānotām būvdarbu izmaksām;6. investīciju projektam, kas iesniegts saskaņā ar šo noteikumu 2.1.punktu, ir [Administratīvo teritoriju un apdzīvoto vietu likuma](https://m.likumi.lv/ta/id/315654-administrativo-teritoriju-un-apdzivoto-vietu-likums) pārejas noteikumu [20.](https://m.likumi.lv/ta/id/313627#p20) punktā noteiktajos gadījumos un kārtībā saņemts pozitīvs apvienojamo pašvaldību finanšu komisijas lēmums.Noteikumu projekts attiecas uz jauniem investīciju projektiem, kas uzsākas 2021.gadā. Tādēļ pašvaldības nevar iesniegt tos investīciju projektus, kuriem jau 2020.gadā ir ticis piešķirts valsts budžeta aizdevums.Noteikumu projekts nosaka kārtību, kā VARAM izvērtē pirmsskolas izglītības iestāžu projektus.Noteikumu projekta 8.punkts nosaka, ka VARAM mēneša laikā pēc šo noteikumu 5. punktā minētās izvērtēšanas iesniedz Ministru kabinetā atbalstāmo pašvaldību investīciju projektu sarakstu. VARAM iesniegtais atbalstāmo projektu saraksts ir uzskatāms par pozitīvu atzinumu likuma “Par valsts budžetu 2021. gadam” izpratnē.Noteikumu projekts noteic, ka pēc Ministru kabineta lēmuma pieņemšanas par pašvaldību investīciju projektiem pašvaldības iesniedz aizņēmuma pieprasījumus atbilstoši Ministru kabineta noteiktajai kārtībai, kādā pašvaldības var ņemt aizņēmumus. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, pašvaldības. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts nodrošinās tiesisko regulējumu, lai pašvaldībām būtu iespējas saņemt aizņēmumus pirmsskolas izglītības iestāžu infrastruktūras attīstībai.Tiesiskais regulējums pozitīvi ietekmēs pirmsskolas vecuma bērnus, jo pašvaldības radīs jaunas papildus vietas pašvaldību pirmsskolas izglītības iestādēs. Tādejādi attiecīgajā pašvaldībā deklarētajiem bērniem būs nodrošinātas iespējas apgūt pirmsskolas izglītības programmu pašvaldības pirmsskolas izglītības iestādēs, un nebūs nepieciešamība izmantot privātos pakalpojumu sniedzējus pirmsskolas izglītības programmas apguvei. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta tiesiskā regulējuma ietekme uz tautsaimniecību un sabiedrības mērķgrupām:1. Nav paredzams, ka noteikumu prasības radīs būtisku ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem. 2. Noteikumu prasības neattiecas uz Nacionālā attīstības plāna rādītājiem mikrolīmenī vai makrolīmenī.3. Noteikumu prasības neattiecas uz konkurenci.4. Noteikumu prasībām nav ietekmes uz vidi. 5. Noteikumu prasībām nav ietekmes uz veselību.6. Noteikumu prasības neskar nevalstiskās organizācijas. Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.Pašvaldībām tiks nodrošināta iespēja saņemt aizņēmumus pirmsskolas izglītības iestāžu infrastruktūras attīstībai. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | n-gads | Turpmākie trīs gadi (*euro*) |
| n+1 | n+2 | n+3 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |   |   |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |   |   |
| 1.2. valsts speciālais budžets |   |   |   |   |   |   |   |
| 1.3. pašvaldību budžets |   |   |   |   |   |   |   |
| 2. Budžeta izdevumi |   |   |   |   |   |   |   |
| 2.1. valsts pamatbudžets |   |   |   |   |   |   |   |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme |   |   |   |   |   |   |   |
| 3.1. valsts pamatbudžets |   |   |   |   |   |   |   |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |  |   |
| 5. Precizēta finansiālā ietekme |  |  |  |  |  |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas |  |
| 8. Cita informācija | Finansējums pašvaldību aizdevumiem tiks nodrošināts saskaņā ar likuma “Par valsts budžetu 2021.gadam” 12. panta trešo daļu un likuma “Par vidēja termiņa budžeta ietvaru 2021., 2022. un 2023. gadam” 14.pantu. |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |

|  |
| --- |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts un anotācija tika 2021.gada 12.janvārī publicēts sabiedriskai apspriešanai VARAM tīmekļvietnē: [www.varam.gov.lv](http://www.varam.gov.lv), kā arī Valsts kancelejas tīmekļvietnē. |
| 3. | Sabiedrības līdzdalības rezultāti | Sabiedrības līdzdalības ietvaros tika saņemti komentāri no Latvijas Lielo pilsētu asociācijas, Latvijas Pašvaldību savienības, Rīgas pilsētas, Ogres novada pašvaldības, Ikšķiles novada pašvaldības, Olaines novada pašvaldības, Ādažu novada pašvaldības un Lielvārdes novada pašvaldības. Saņemtie komentāri ir izvērtēti, sagatavojot VARAM viedokli un precizējot noteikumu projektu. Informācija par sabiedrības līdzdalības rezultātiem ir publicēta VARAM tīmekļvietnē.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldības, VARAM, Finanšu ministrija, Valsts kase. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta prasību izpildei nav nepieciešams veidot jaunas institūcijas, likvidēt vai reorganizēt esošās institūcijas. Noteikumu projekta prasību izpilde neatstās ietekmi uz cilvēkresursiem. |
| 3. | Cita informācija | Nav |

Vides aizsardzības un

reģionālās attīstības ministrs A. T. Plešs

Ilgavižs 66016721

Janis.Ilgavizs@varam.gov.lv